stanford-oval/wikipedia huggingface dataset:
Monacon Grand Prix 2023
Aika-ajot

Aika-ajojen ensimmäisessä osiossa Pérez teki ajovirheen kolaroimalla Sainte Devotessa ja hän karsiutui jääden lähtöruudukon viimeiseksi. Verstappen ajoi paalupaikalle, Alonso oli toinen ja Leclerc kolmas, mutta Leclercin lähtöruuturangaistuksen vuoksi Alpinen Esteban Ocon nousi lopulta kolmanneksi.
Kilpailu

Verstappen ajoi kilpailun voittoon, Alonso oli toinen ja Ocon kolmas.
Tulokset > Aika-ajot

| Sija | Numero | Kuljettaja | Valmistaja | Osiot> Q1 | Osiot> Q2 | Osiot> Q3 | Lähtöruutu |
| --- | --- | --- | --- | --- | --- | --- | --- |
| 1 | 1 |  Max Verstappen | Red Bull Racing-Honda RBPT | 1.12,386 | 1.11,908 | 1.11,365 | 1 |
| 2 | 14 |  Fernando Alonso | Aston Martin Aramco-Mercedes | 1.12,886 | 1.12,107 | 1.11,449 | 2 |
| 3 | 16 |  Charles Leclerc | Ferrari | 1.12,912 | 1.12,103 | 1.11,471 | 6 |
| 4 | 31 |  Esteban Ocon | Alpine-Renault | 1.12,967 | 1.12,248 | 1.11,553 | 3 |
| 5 | 55 |  Carlos Sainz | Ferrari | 1.12,717 | 1.12,210 | 1.11,630 | 4 |
| 6 | 44 |  Lewis Hamilton | Mercedes | 1.12,872 | 1.12,156 | 1.11,725 | 5 |
| 7 | 10 |  Pierre Gasly | Alpine-Renault | 1.13,033 | 1.12,169 | 1.11,933 | 7 |
| 8 | 63 |  George Russell | Mercedes | 1.12,769 | 1.12,151 | 1.11,964 | 8 |
| 9 | 22 |  Yuki Tsunoda | AlphaTauri-Honda RBPT | 1.12,642 | 1.12,249 | 1.12,082 | 9 |
| 10 | 4 |  Lando Norris | McLaren-Mercedes | 1.12,877 | 1.12,377 | 1.12,254 | 10 |
| 11 | 81 |  Oscar Piastri | McLaren-Mercedes | 1.13,006 | 1.12,395 |  | 11 |
| 12 | 21 |  Nyck de Vries | AlphaTauri-Honda RBPT | 1.13,054 | 1.12,428 |  | 12 |
| 13 | 23 |  Alexander Albon | Williams-Mercedes | 1.12,706 | 1.12,527 |  | 13 |
| 14 | 18 |  Lance Stroll | Aston Martin Aramco-Mercedes | 1.12,722 | 1.12,623 |  | 14 |
| 15 | 77 |  Valtteri Bottas | Alfa Romeo-Ferrari | 1.13,038 | 1.12,625 |  | 15 |
| 16 | 2 |  Logan Sargeant | Williams-Mercedes | 1.13,113 |  |  | 16 |
| 17 | 20 |  Kevin Magnussen | Haas-Ferrari | 1.13,270 |  |  | 17 |
| 18 | 27 |  Nico Hülkenberg | Haas-Ferrari | 1.13,279 |  |  | 18 |
| 19 | 24 |  Zhou Guanyu | Alfa Romeo-Ferrari | 1.13,523 |  |  | 19 |
| 20 | 11 |  Sergio Pérez | Red Bull Racing-Honda RBPT | 1.13,850 |  |  | 20 |
107 % aika: 1.17,453
Lähteet:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 1 |  Max Verstappen | Red Bull Racing-Honda RBPT | 78 | 1:48.51,980 | 1 | 25 |
| 2. | 14 |  Fernando Alonso | Aston Martin Aramco-Mercedes | 78 | +27,921 | 2 | 18 |
| 3. | 31 |  Esteban Ocon | Alpine-Renault | 78 | +36,990 | 3 | 15 |
| 4. | 44 |  Lewis Hamilton | Mercedes | 78 | +39,062 | 5 | 12+1 |
| 5. | 63 |  George Russell | Mercedes | 78 | +56,284 | 8 | 10 |
| 6. | 16 |  Charles Leclerc | Ferrari | 78 | +1.01,890 | 6 | 8 |
| 7. | 10 |  Pierre Gasly | Alpine-Renault | 78 | +1.02,362 | 7 | 6 |
| 8. | 55 |  Carlos Sainz | Ferrari | 78 | +1.03,391 | 4 | 4 |
| 9. | 4 |  Lando Norris | McLaren-Mercedes | 77 | +1 kierros | 10 | 2 |
| 10. | 81 |  Oscar Piastri | McLaren-Mercedes | 77 | +1 kierros | 11 | 1 |
| 11. | 77 |  Valtteri Bottas | Alfa Romeo-Ferrari | 77 | +1 kierros | 15 |  |
| 12. | 21 |  Nyck de Vries | AlphaTauri-Honda RBPT | 77 | +1 kierros | 12 |  |
| 13. | 24 |  Zhou Guanyu | Alfa Romeo-Ferrari | 77 | +1 kierros | 19 |  |
| 14. | 23 |  Alexander Albon | Williams-Mercedes | 77 | +1 kierros | 13 |  |
| 15. | 22 |  Yuki Tsunoda | AlphaTauri-Honda RBPT | 76 | +2 kierrosta | 9 |  |
| 16. | 11 |  Sergio Pérez | Red Bull Racing-Honda RBPT | 76 | +2 kierrosta | 20 |  |
| 17. | 27 |  Nico Hülkenberg | Haas-Ferrari | 76 | +2 kierrosta | 18 |  |
| 18. | 2 |  Logan Sargeant | Williams-Mercedes | 76 | +2 kierrosta | 16 |  |
| 19.† | 20 |  Kevin Magnussen | Haas-Ferrari | 70 | Ulosajovauriot | 17 |  |
| Kesk. | 18 |  Lance Stroll | Aston Martin Aramco-Mercedes | 53 | Jarrut | 14 |  |
Nopein kierros: Lewis Hamilton (Mercedes) 1.15,650 (kierroksella 33).
Lähteet:
Muuta

Formula 1 -sarjan oma televisiotuotantoyhtiö F1 TV sai ensimmäistä kertaa oikeudet lähettää videomateriaalia osakilpailusta, kun aikaisempina vuosina toiminut tuotantoyhtiö Tele Monte Carlo oli saanut kritiikkiä laadultaan vaihtelevista televisiolähetyksistään.
McLaren ajoi osakilpailussa erikoisväritteisellä autolla, koska talli juhli 60-vuotista taivaltaan moottoriurheilun puolella.
B6

B6 tarkoittaa seuraavia asioita:
B6, kansainvälisen standardin mukainen paperikoko
B6-vitamiini, vitamiini
B 6 (hinaaja), suomalainen hinaaja
Alpina B6, automalli
HMS B.6, brittiläinen sukellusvene
jetBlue Airwaysin IATA-koodi
Volkswagen Passat (B6), automalli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”B6”, voi hakea sivunnimihaulla, laajalla sivunnimihaulla tai tekstihaulla.
Arena (Hyvinkää)

Elävien Kuvien Teatteri (Elokuvateatteri Arena, Siltakatu 16) talvella, noin 1910-luvun lopulla.
Arena (alk. Hyvinkään Elävien Kuvien Teatteri, ruots. Hyvinge Lefvande Bilders Teater) oli elokuvateatteri Hyvinkään Siltakadulla. Elokuvateatteri aloitti toimintansa vuonna 1914 ja elokuvatoimintaa puurakennuksessa oli vuoteen 1985 asti, jolloin Hyvinkään kaupunki osti sen. Hyvinkään Elävien Kuvien Teatterin toiminta alkoi kuitenkin jo vuonna 1908, ja Arenan rakennukseen teatteri muutti sen valmistuttua.  Arena-nimen elokuvateatteri sai jo vuonna 1925. Rakennuksessa oli alkuperäisiä taiteilija Jalmari Ruokokosken seinämaalauksia, jotka irrotettiin, konservoitiin ja siirrettiin Hyvinkään kaupungintaloon vuonna 2011. Arenan puurakennuksen rakennutti liikemies Kalle Saukkonen arkkitehti Oskari Kirkkarin piirustusten perusteella.
Arena oli yksi Suomen ensimmäisistä maaseudulle perustetuista elokuvateattereista ja yhä nykyään olemassa oleva Arenan rakennus on eräs vanhimmista säilyneistä tällaisten elokuvateattereiden edustajista Suomessa. Vuodesta 2007 alkaen Arenan rakennus on ollut yksityisomistuksessa.
Arkoosihiekkakivi

Slovakiasta löydettyä arkoosia.
Arkoosihiekkakivi on lähinnä kvartsia ja maasälpää sisältävä graniitin tai muun kivilajin rapautumistuotteen kivettynyt muoto. Se on hiekkakivi, jonka koostumus ja väri määräytyvät sen sisältämien mineraalien määrästä.
Miss Molly

| Miss Molly> Henkilötiedot |
| --- | --- |
Syntynyt: 3. heinäkuuta 1999 (ikä 25) Helsinki
Ammatti:  laulaja
Muusikko
Taiteilijanimi:  Molly
Laulukielet:  englanti
Tyylilajit:  pop, teinipop
Levy-yhtiöt:   Universal Music (2013–2014)  Subtone (2017–2018)  Starlab Publishing (2021)  Northern Flame Music (2022–) 
  [ Muokkaa Wikidatassa ] [ ohje ]  
Miss Molly (oik. Molly Rosenström Näsman o.s. Rosenström, s. 3. heinäkuuta 1999 Helsinki) on suomenruotsalainen poplaulaja, joka käytti taiteilijanimenä etunimeään. Näsman nousi julkisuuteen sijoituttuaan toiseksi Suomen Talent-kilpailun 3. tuotantokaudella sekä voitettuaan Suomen ensimmäisen The Voice Kids -laulukilpailun 10. marraskuuta 2013 esitetyssä finaalissa.
Elämä ja ura

Molly Rosenström syntyi Helsingissä vuonna 1999, mutta hänen perheensä muutti Karjaalle Mollyn ollessa ala-asteikäinen. Yläastetta Näsman kävi Helsingissä Ruotsalaisessa normaalilyseossa. Molly harrastaa tanssia ja pianonsoittoa. Hän on aiemmin harrastanut myös telinevoimistelua ja käsipalloa.
Vuonna 2011 Rosenström osallistui Talent-ohjelman suomalaisen version kolmannelle tuotantokaudelle ja sijoittui kilpailussa lopulta toiseksi ollen kuitenkin kilpailun paras laulaja.
Elämä ja ura > 2013–2014 The Voice Kids ja levytyssopimus

Rosenström kilpaili The Voice Kids -ohjelmassa Krista Siegfridsin joukkueessa. Kilpailun voitosta Rosenström sai palkinnoksi muun muassa levytyssopimuksen Universal Music -levy-yhtiön kanssa sekä 5 000 euron stipendin musikaaliseen kehittymiseen.
Mollyn esikoissingle ”If I Ever Grow Up” ja sen musiikkivideo julkaistiin heti The Voice Kids -finaalin jälkeen. Kappaleen on säveltänyt ja sanoittanut Molly itse yhdessä Axel Ehnströmin ja Janne Huttusen kanssa. Kappaleen musiikkivideo on kuvattu Kuala Lumpurissa. Mollyn esikoisalbumi Stardust julkaistiin 11. huhtikuuta 2014. Albumin toinen single ”Maybe I Love You” sai radioensisoittonsa YleX-radiokanavan Uuden musiikin iltavuorossa 30. joulukuuta 2013.
Elämä ja ura > 2017 ja uran lopetus 2018

Rosenström julkaisi vuonna 2017 kolmen vuoden tauon jälkeen kaksi uutta singleä, kappaleet ”At Night” ja ”Loud”. Kappaleet julkaisi monacolainen levy-yhtiö Subtone, jonka kanssa Rosenström oli työskennellyt keväästä 2017.
Rosenström ilmoitti Yle X3M:n haastattelussa marraskuussa 2018 lopettaneensa laulajauransa. Hän sairastui kesällä 2018 jo toistamiseen syömishäiriöön, jonka johdosta hän hakeutui sairaalahoitoon. Hän oli kärsinyt aiemmin jo vuonna 2014 syömishäiriöstä, mutta parantunut. Rosenström sai esikoislapsensa aviomiehensä kanssa keväällä 2019.
Elämä ja ura > 2020 Mollyn paluu musiikkiin

Rosenström julkaisi 4. joulukuuta 2020 kappaleen "Still Got Me" yli kahden vuoden tauon jälkeen. Rosenström julkaisi keväällä 2021 EP:n "Emotions", johon sisältyvät kappaleet "Left on Read", "Only Yours (Tonight)", "Bad Luck" ja "Your Oxygen".
Elämä ja ura > Northern Flame Music

Vuonna 2022 Miss Molly solmi levytyssopimuksen Northern Flame Musicin kanssa. Yhtiö toimii yhteistyössä Warner Music Finlandin kanssa ja sillä on kansainvälinen jakelusopimus Warner Music Groupin kuuluvan yhtiön ADA:n kanssa. Kevään 2023 ensimmäinen julkaisu "21 Flaws" oli heti menetys päätyen julkaisuviikollaan 88 maan suoratoistosoittolistoille.
Singleä seurasivat julkaisut "You Idiot", "Co-Dependent" ja "Cold Pizza". Syksyllä 2023 Miss Molly julkaisi EP:n nimeltä Part 1. Julkaisut saivat runsaasti huomiota erityisesti suomalaisessa mediassa ja TikTokissa.
Elämä ja ura > Lauluntekijä

Molly on nykyään Starlab Publishing -levy-yhtiöllä lauluntekijänä, jossa hän kirjoittaa mm. K-pop musiikkia Aasiaan. Molly kirjoitti mm. kappaleen "Letter Filled With Light", jonka korealainen suosittu artisti WHEE IN (Mamamoon jäsen) julkaisi 16. tammikuuta 2022. "Letter Filled With Light" nousi heti "Worldwide iTunes Album Chart" -listalle kolmanneksi heti Adelen ja The Weekndin jälkeen.
Diskografia > Albumit

| Nimi | Julkaisutiedot | Lista> Albumilista | Myynti |
| --- | --- | --- | --- |
| Stardust |  Julkaistu: 11. huhtikuuta 2014  Formaatti: CD / digitaalinen lataus  Levy-yhtiö: Universal Music | – | – |
| PART 1 |  Julkaistu: 17. marraskuuta 2023  Formaatti: CD / digitaalinen lataus  Levy-yhtiö: Northern Flame Music | – | – |
Diskografia > Singlet

| Vuosi | Single | Latauslista | Singlelista | Radiolista | Albumi |
| --- | --- | --- | --- | --- | --- |
| 2013 | ”If I Ever Grow Up” | – | – | – | Stardust |
| 2013 | ”Maybe I Love You” | – | – | – | Stardust |
| 2014 | ”Half Life” | – | – | – | Stardust |
| 2017 | ”At Night” | – | – | – |  |
| 2017 | ”Loud” | – | – | – |  |
| 2018 | ”Bangs” | – | – | – |  |
| 2020 | ”Still Got Me” | – | – | – |  |
| 2021 | ”All Night” | – | – | - |  |
| 2021 | ”Your Oxygen” | – | – | – |  |
| 2021 | ”Her” | – | – | – |  |
| 2023 | "21 Flaws" | – | – | – | Part 1 |
| 2023 | "You Idiot" | – | – | – | Part 1 |
| 2023 | "Cold Pizza" | – | – | – | Part 1 |
| 2023 | "Co-dependent" | – | – | – | Part 1 |
Diskografia > Musiikkivideot

If I Ever Grow Up (2013 – ohj. Kim Koponen)
Maybe I Love You (2014 – ohj. Kim Koponen)
Half Life (2014 – ohj. Mirja Nurminen & Viivi Metso)
Still Got Me (2020)
All Night (2021)
21 Flaws (2023)
Arema Cronus FC

Arema Cronus FC on jalkapalloseura Malangin kaupungista Itä-Jaavasta. Arema pelaa Indonesian korkeimmalla sarjatasolla Liiga 1:ssä. Se on voittanut sarjan kertaalleen kaudella 2009–2010.
Arktika

Arktika voi tarkoittaa seuraavia asioita:
Arktika, venäläinen ydinkäyttöinen jäänmurtajaluokka
NS Arktika, venäläinen ydinkäyttöinen jäänmurtaja
Arktika, arktisten vesilintujen keväinen tai syksyinen muuttotapahtuma, jota lintuharrastajat kokoontuvat seuraamaan esimerkiksi Suomen eteläiselle ja kaakkoiselle rannikkoalueelle.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Arktika”, voi hakea sivunnimihaulla, laajalla sivunnimihaulla tai tekstihaulla.
Baltic Exchange

Baltic Exchange on brittiläinen yhtiö, joka toimii laivameklarien, laivan omistajien ja rahtaajien maailmanlaajuisilla markkinoilla. Yhtiö perustettiin 1700-luvun puolivälissä. Nimi juontaa juurensa Baltick Coffee Houseen ja vuoteen 1744, ja se rekisteröitiin yksityiseksi osakeyhtiöksi 1900. Nykyisin "pörssin" omistajia ovat sen jäsenyhtiöt, eikä sitä vaihdeta julkisesti pörssissä. Sen toimintaa johtaa jäsenten valitsema johtokunta. Sillä on 20 työntekijää, ja sen toimipaikka on Lontoon keskustassa.
Yritys kerää päivittäin tietoja rahtien hinnoista eri reiteillä. Välittäjiä pyydetään myös tarkastelemaan sellaisia muuttujia kuin laivan tyyppi ja nopeus ja matkan pituus. Vastaukset liitetään BDI:iin, joka julkaistaan esimerkiksi Lloyds'sin listalla.
Pörssi julkaisee päivittäin kuutta indeksiä:
Baltic Dry Index (BDI)
Baltic Panamax Index (BPI)
Baltic Capesize Index (BCI)
Baltic Handymax Index (BHMI)
Baltic Tanker Dirty Index
Baltic Tanker Clean Index
Mustalinnunherne

| Mustalinnunherne |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Suku::  Nätkelmät Lathyrus
Laji::  niger
Kaksiosainen nimi
 Lathyrus niger  (L.) Bernh. 
Katso myös
   Mustalinnunherne Wikispeciesissä   Mustalinnunherne Commonsissa 
Infobox OKNimi-testi OKIUCN-testi OK: 
Mustalinnunherne (Lathyrus niger) on Euroopassa kasvava monivuotinen lehtojen nätkelmälaji. Suomessa laji on harvinainen ja rauhoitettu Ahvenanmaalla.
Ulkonäkö ja koko

Mustalinnunherne kasvaa 30–80 cm korkeaksi. Varsi on lähes kalju, pysty, sirottavahaarainen ja siipipalteeton. Lehdet ovat 2–4 parisia ja kärhettömiä. Lehden lehdykät ovat soikeita ja otakärkisiä. Korvakkeet ovat kapeita. Kukinto on 2–10-kukkainen terttu. Kukat ovat aluksi punaisia, mutta vanhemmiten niistä tulee sinisiä. Teriö on 10–15 mm pitkä. Mustalinnunherne kukkii Suomessa kesä-heinäkuussa. Siemenet kypsyvät 3,5–6 cm pitkässä kaljussa, mustassa palossa. Suomen- ja latinankielisen nimensä mustalinnunherne on saanut siitä, että kuivuessaan koko kasvista tulee musta.
Mustalinnunherne on myrkyllinen.
Levinneisyys

Mustalinnunherne on eurooppalainen laji, jota tavataan Keski-Euroopasta Ukrainaan ja Länsi-Venäjälle. Etelässä levinneisyysalue ulottuu Keski-Italiaan ja -Kreikkaan, pohjoisessa Norjan, Ruotsin ja Suomen eteläosiin sekä Baltian maihin. Lisäksi lajia on tavattu Turkista ja muutamin paikoin Pohjois-Afrikassa. Suomessa mustalinnunhernettä tavataan lähinnä kolmella erillisellä alueella: Ahvenanmaalla, Etelä-Hämeessä sekä Etelä-Savon ja Etelä-Karjalan rajamailla. Suurimmat keskittymät ovat kahdessa ensiksi mainitussa.
Elinympäristö

Mustalinnunherne viihtyy Suomessa kallionaluslehdoissa ja tuoreissa, valoisissa metsissä.
Aiheesta muualla

Kasviatlas 2016: Mustalinnunherneen (Lathyrus niger) levinneisyys Suomessa
Pinkka, Lajintuntemuksen oppimisympäristö: Mustalinnunherne (Lathyrus niger)
Luontoportti: Mustalinnunherne (Lathyrus niger)
United States Department of Agriculture (USDA): Lathyrus niger (englanniksi)
Mustalinnunherneen kukkia.
Moon Healer

| Moon Healer Job for a Cowboy |
| --- | --- | --- |

Studioalbumin tiedot
 Äänitetty : Audiohammer Studios, Sanford, Florida
 Julkaistu: 23. helmikuuta 2024
 Tuottaja(t): Jason Suecof
 Tyylilaji: Death metal, deathcore
 Kesto: 39.11
 Levy-yhtiö: Metal Blade Records
Job for a Cowboyn muut julkaisut
| Sun Eater 2014 | Moon Healer 2024 |   |
Singlet albumilta Moon Healer
 ”The Agony Seeping Storm” Julkaistu: 29. elokuuta 2023  ”The Forever Rot” Julkaistu: 25. lokakuuta 2023  ”The Forever Rot” Julkaistu: 31. tammikuuta 2024
Moon Healer on yhdysvaltalaisen death metal/deathcore-yhtye Job for a Cowboyn viides studioalbumi. Levy julkaistiin 23.2.2024 Metal Blade Recordsin toimesta. Se on yhtyeen ensimmäinen albumi kymmeneen vuoteen. Levy om rumpali Navene Koperweis (Fleshwrought) ensimmäinen yhtyeen riveissä.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Beyond the Chemical Doorway | 4.10 |  |  |  |  |  |  |  |
| 2. | Etched in Oblivion | 4.14 |  |  |  |  |  |  |  |
| 3. | Grinding Wheels of Ophanim | 5.52 |  |  |  |  |  |  |  |
| 4. | The Sun Gave Me Ashes so I Sought Out the Moon | 4.04 |  |  |  |  |  |  |  |
| 5. | Into the Crystalline Crypts | 4.22 |  |  |  |  |  |  |  |
| 6. | A Sorrow-Filled Moon | 5.37 |  |  |  |  |  |  |  |
| 7. | The Agony Seeping Storm | 4.11 |  |  |  |  |  |  |  |
| 8. | The Forever Rot | 6.41 |  |  |  |  |  |  |  |
|  |  | 39.11 |  |  |  |  |  |  |  |
Historia

Laulaja Davy selitti pitkän tauon johtuneen perhesyistä, muista musiikkiprojekteista, koulutuksista ja urista. Albumia alettiin työstämään jo vuonna 2018. Se on jatkoa Sun Eater -nimeä kantavalle konseptialbumille, yhtyeen edelliselle täyspitkälle. Edellisalbumilla yhtye kirjoitti tarinaa bipolaarihäiriöstä ja skitsofreniasta kärsivävästä huumeidenkäyttäjästä, joka kuvitteli pääsevänsä lähemmäs Jumalaa ollessaan vaikutuksen alaisena, mutta joka tosiasiassa menetti todellisuudentajunsa ja syöksyi aina syvemmälle mielenterveysongelmiensa syövereihin. Uusimmalla albumilla yhtye jatkaa päähenkilön tarinaa toisesta näkökulmasta. Hulluuteen vajoamisen sijaan hahmo kokee transendenssin kemikaalisten aineitten avulla.
Kokoonpano

Jonny Davy - Laulu
Al Glassman - Kitara
Tony Sannicandro - Soolokitara
Nick Schendzielos - Basso
Navene Koperweis - Rummut
Arvostelut

Angry Metal Guy:
Blabbermouth:
Inferno:
Imperiumi: 8-/10
Metal Injection:
Metalsucks:
Metal Hammer:
Aiheesta muualla

Moon Healer Discogsissa. (englanniksi)
Albumi Moon Healer Encyclopaedia Metallum -sivustolla (englanniksi)
Albumi Moon Healer Bandcamp -sivustolla (englanniksi)
Aveyronin Victor

| Aveyronin Victor |
| --- | --- |

Henkilötiedot
Syntynyt: 1788–1790
Kuollut: 1828 (37–40 vuotta)
Muut tiedot
Lempinimet:  Aveyronin villi poika
Aveyronin Victor (s. 1788–1790 – k. 1828) on yksi kuuluisimmista villilapsista. Hänet löydettiin vuonna 1797 harhailemasta Ranskasta lähellä Toulousea Aveyronin metsästä, ja löytöpaikan mukaan Victor tunnetaan myös nimellä "Aveyronin villi poika". Victor löydettiin vuonna 1800, jolloin hän oli noin 11-vuotias. Pojan arvioitiin eläneen koko lapsuutensa yksin hylättynä metsässä.
Löytämisen jälkeen Victor vietiin Pariisiin, jossa Roch-Ambroise Cucurron Sicard teetti hänellä tutkimuksia. Vuodesta 1801 lähtien Victorin opetusta jatkoi nuori lääketieteen opiskelija Jean-Marc Itard, joka oli kuullut pojasta jo vuonna 1799. Victor oli Itardin luona asuessaan tämän taloudenhoitajan hoivissa. Itard halusi Victorin avulla todistaa teorian tyhjästä taulusta, jonka Itard oli tulkinnut niin, että ihmisestä voi oikealla opetuksella kehittyä mitä tahansa. Victorin Itard näki lapsena, jota sivilisaatio ei ollut vielä tahrannut tarpeettomilla haluilla ja rappeutuneisuudella.
Aluksi Victor ei osannut puhua eikä suostunut syömään kypsennettyä ruokaa, nukkumaan sängyssä tai pitämään päällään vaatteita. Hän edistyi varsin paljon ja oppi kommunikoimaan muiden kanssa yksinkertaisilla tavoilla. Vuorovaikutustaitoja Victor oppi etenkin Itardin taloudenhoitajan kanssa, koska he viettivät paljon aikaa yhdessä. Vaikka Victor oppi ymmärtämään jonkin verran puhetta ja myös lukemaan joitain sanoja, hän ei itse osannut puhua kuin pari sanaa.
Kun Victor ei edistynyt Itardin toivomalla tavalla, mies turhautui ja lähetti pojan mielisairaalaan, jossa tämä vietti lopun elämäänsä.[lähde? ] Kuollessaan 40-vuotiaana hän oli oppinut lukuisia sosiaalisessa elämässä tarvittavia taitoja, kuten ilmaisemaan itseään ja tarpeitaan eleillä ja ilmeillä, siistit pöytätavat, vaatteiden pitämisen ja joukossa liikkumisen.[lähde? ] Vaikka Itardin tutkimus ei ollut päätynyt hänen toivomaansa lopputulokseen, tuloksista pääteltiin, että myös kehitysvammaiset lapset saattoivat edistää taitojaan. Se vaikutti sittemmin myönteisesti kasvattajien ja kouluttajien asenteisiin.
Myöhempien tutkimusten mukaan Victorille ominaiset käyttäytymispiirteet, kuten liikunnallinen ketteryys ja toisaalta sosiaaliseen kontaktiin kykenemättömyys, samoin kuin puhumattomuus ja sensoriset poikkeavuudet ovat ominaisia autistisille lapsille. Victor olikin todennäköisesti metsään hylätty autistinen lapsi.
François Truffaut teki Victorin tapauksesta vuonna 1970 elokuvan Kesytön.
B57

B57 ydinpommi
B57 (alkujaan Mark 57 -ydinpommi tai Mk-57) oli Yhdysvaltojen asevoimien kylmän sodan aikainen taktinen ydinase. Sitä voitiin käyttää myös syvyyspommina sukellusveneiden torjunnassa.
Aseen pituus oli kolme metriä. Sen suurin halkaisija oli 37,5 cm ja paino noin 227 kg.
B57-ydinpommeja valmistettiin vuodesta 1963 vuoteen 1967 saakka. Se oli käytössä aina vuoteen 1993 saakka. Vielä vuonna 1992 USA:n asevoimilla ja Natolla oli 750 tavallista B57-pommia ja 800 sen syvyyspommina käytettävää varianttia. Sen korvasi B61-pommi. Kaikkiaan 3 100 kappaletta tuotettiin. Aseesta oli kuusi erilaista muunnosta (syvyyspommiversion lisäksi).
B57 voitiin pudottaa suurimmasta osasta asevoimien ydinpommien pudottamiseen soveltuvista lentokoneista. Myös joitain helikoptereita kuten laivaston Sikorsky SH-3 Sea King voitiin käyttää.
Aseen variantteja

Mod 0 – 5 kilotonnia TNT:tä
Mod 1 – 10 kilotonnia
Mod 2 – 10 kilotonnia
Mod 3 – 15 kilotonnia
Mod 4 – 15 kilotonnia
Mod 5 – 20 kilotonnia
Laivaston käyttämä syvyyspommimalli B57-pommista korvasi Mk 101 Lulu-pommin ja siinä oli säädettävä räjähdysteho aina 10 kT saakka.
Käännös suomeksi
Axel Leonard von Weissenberg

Axel Leonard von Weissenberg (1. helmikuuta 1868 Viipuri – 22. huhtikuuta 1958 Helsinki) oli suomalainen insinööri ja virka- valtiopäivämies.
Von Weissenbergin vanhemmat olivat senaattori Alexander von Weissenberg ja Constance Maria Åkerman ja puoliso vuodesta 1899 Carin Alberta Sylvia von Schoultz. Von Weissenberg valmistui insinööriksi 1892 ja tuli valtionrautateiden palvelukseen 1894. Hän toimi myös sekä rautatiehallituksen koneinsinöörinä vuodesta 1908 että rautatien palopäällikkönä. Von Weissenberg osallistui eri tavoin rautatieläisten toimintaan, kuten kansainvälisen rautatielähetysliiton puheenjohtajana, Suomen rautatieläisten kristillisen yhdistyksen puheenjohtajana ja Suomen palosuojeluyhdistyksen varapuheenjohtajana. Von Weissenberg oli aatelissäädyssä edustaja valtiopäivillä 1904–1905 ja 1905–1906.
Opettaja, opistonjohtaja Gay von Weissenberg oli Axel Leonard von Weissenbergin poika.
Mägo de Oz

| Mägo de Oz |
| --- | --- |


Tiedot
Toiminnassa:  1989–
Tyylilaji:  folk metal
Kotipaikka:   Espanja
Laulukieli:  espanja, englanti
Jäsenet:  Txus, rummut   Mohammed, viulu   Carlitos, kitara   Frank, kitara   Jorge Salán, kitara   Peri, basso   Zeta, laulu   Kiskilla, kosketinsoittimet   Fernando Ponce de León, säkkipilli ja huilu  
Levy-yhtiö:  DRO Atlantic  
Aiheesta muualla
magodeoz.com
Infobox OKNimi-testi OK: 
Mägo de Ozin solisti José Andrëa (1996-2012).
Mägo de Oz on espanjalainen folk metal -yhtye. Nimi on otettu Ihmemaa Oz -kirjan espanjankielisestä nimestä, niin sanotulla heavy metal -umlautilla höystettynä. Yhtye on hyvin suosittu kotimaassaan.
Historia

Rumpali Txus perusti Mägo de Ozin toukokuussa 1989. Yksi kerrallaan hän rekrytoi soittajia yhtyeeseensä, kunnes ensimmäinen pysyvä kokoonpano oli saatu kokoon: Txus (rummut, taustalaulu), Mohamed (viulu), Charlie (soolokitara), Chema (rytmikitara), Salva (basso) ja Juanma (laulu). Tämä kokoonpano pysyi muuttumattomana vuoteen 1995 saakka.